CELEX: 31997R0931
Language: hr
Date: 1997-05-26 00:00:00
Title: Uredba Komisije (EZ) br. 931/97 od 26. svibnja 1997. o izmjeni Uredbe (EZ) br. 832/97 u pogledu datuma za podnošenje zahtjeva za pomoć u sektoru cvjećarstva

03/Sv. 036
            
            
               HR
            
            
               Službeni list Europske unije
            
            
               74
            
         31997R0931
   
               L 135/1
            
            
               SLUŽBENI LIST EUROPSKE UNIJE
            
            
               26.05.1997.
            
         
      UREDBA KOMISIJE (EZ) br. 931/97
   od 26. svibnja 1997.
   o izmjeni Uredbe (EZ) br. 832/97 u pogledu datuma za podnošenje zahtjeva za pomoć u sektoru cvjećarstva
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 2275/96 od 22. studenoga 1996. o uvođenju posebnih mjera za živo bilje i proizvode cvjećarstva (1), a posebno njezin članak 5.,
   budući da Uredba Komisije (EZ) br. 832/97 (2) utvrđuje detaljna pravila za primjenu Uredbe Vijeća (EZ) br. 2275/96 o uvođenju posebnih mjera za živo bilje i proizvode cvjećarstva; budući da su tim pravilima utvrđeni posebni rokovi za podnošenje zahtjeva u 1997. godini; budući da te datume treba promijeniti kako bi se u obzir uzela kasna objava dotične Uredbe;
   budući da su mjere predviđene ovom Uredbom u skladu s mišljenjem Upravljačkog odbora za živo bilje i proizvode cvjećarstva,
   DONIJELA JE OVU UREDBU:
   Članak 1.
   Uredba (EZ) br. 832/97 mijenja se kako slijedi:
   
               1.
            
            
               U drugom podstavku članka 5. stavka 1., datum „30. svibnja 1997.” zamjenjuje se datumom „6. lipnja 1997.”
            
         
               2.
            
            
               U drugoj rečenici članka 5. stavka 2., datum „21. lipnja 1997.” zamjenjuje se datumom „28. lipnja 1997.”
            
         Članak 2.
   Ova Uredba stupa na snagu na dan objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 26. svibnja 1997.
      
         
            Za Komisiju
         
         Franz FISCHLER
         
         
            Član Komisije
         
      
   
   
      (1)  SL L 308, 29.11.1996., str. 7.
   
      (2)  SL L 119, 8.5.1997., str. 17.